Diari Oficial de la Generalitat Valenciana


Sumari del DOGV 9352, del 01-06-2022 (2022/4830)

RESOLUCIÓ de 25 de maig de 2022, de la Presidència de la Generalitat, de concessió del Premi President i dels Premis Generalitat Gaiates 2022.
----------------------------------------------------------------------------------------------------------------------------------------------

### Dades del document

Número de DOGV
:   9352

Data del DOGV
:   01-06-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/4830


Data del document
:   25-05-2022

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ de 25 de maig de 2022, de la Presidència de la Generalitat, de concessió del Premi President i dels Premis Generalitat Gaiates 2022. [2022/4830]  
El Decret 1/2019, d'1 de març, del president de la Generalitat, va crear el Premi President i els Premis Generalitat a les Gaiates de Castelló de la Plana, amb motiu de la festivitat de la Magdalena, per a així promoure l'estima general del patrimoni històric, cultural i artístic de la Comunitat Valenciana.  
Mitjançant la Resolució de 2 de febrer de 2022, de la Presidència de la Generalitat (DOGV 9275,de 10.02.22), es van convocar el Premi President i els Premis Generalitat a les Gaiates de Castelló de la Plana 2022.  
L'apartat quart de l'esmentada resolució de convocatòria disposa que, conforme al Decret 1/2019, d'1 de març, del president de la Generalitat, serà el Patronat Municipal de Festes de Castelló de la Plana, com a entitat que atorga els premis a les millors gaiates de la ciutat de Castelló de la Plana, qui comunique en el termini establert a la Subdirecció General d'Organització i Coordinació quines han sigut les gaiates guanyadores i premiades de la ciutat de Castelló de la Plana, així com l'artista de la gaiata guanyadora. D'acord amb això, el Patronat Municipal de Festes de Castelló de la Plana, amb data del 3 de maig de 2022, i, d'acord amb l'apartat cinqué de l'esmentada resolució de 2 de febrer de 2022, de la Presidència de la Generalitat, resolc:  
  
  
Primer  
Concedir el Premi President de la Generalitat a la Gaiata 15 Sequiol, com a guanyadora de les Gaiates 2022 de la ciutat de Castelló de la Plana, per la quantitat de cinc mil euros (5.000 ?), a la qual es practicaran els descomptes i retencions que li siguen aplicables.  
  
Segon  
Concedir el premi Generalitat a l'artista Enrique Carceller Llago i a la comissió Gaiata 15 Sequiol, com a creadors de la gaiata guanyadora de l'any 2022 de la ciutat de Castelló de la Plana, per la quantia de cinc mil euros (5.000 ?), a la qual es practicaran els descomptes i retencions que li siguen aplicables. Aquest import es dividirà entre els creadors de la gaiata guanyadora segons l'acord previ que presenten aquests.  
  
Tercer  
Concedir els Premis Generalitat a les gaiates guanyadores dels restants cinc Premis Gaiates 2022 de la ciutat de Castelló de la Plana, que s'indiquen a continuació, per una quantia, per a cadascuna d'elles, de mil euros (1.000 ?), a la qual es practicaran els descomptes i retencions que li siguen aplicables:  
- Gaiata 6 Farola Ravalet  
- Gaiata 18 Crèmor  
- Gaiata 8 Portal de l'Om  
- Gaiata 7 Cor de la Ciutat  
- Gaiata 1 Brancal de la Ciutat  
  
Quart  
L'import total del premis ascendeix a 15.000 - (quinze mil euros) i s'abonarà amb càrrec a l'aplicació pressupostària 34.46.45.937.90, línia S0693000, del pressupost de la Generalitat per a l'exercici 2022.  
  
  
Cinqué  
La publicació d'aquesta resolució en el Diari Oficial de la Generalitat Valenciana tindrà els efectes de notificació a les persones i entitats premiades, d'acord amb l'apartat cinqué de l'esmentada resolució de convocatòria de 2 de febrer de 2022.  
  
Sisé  
Les entitats i persones premiades en aquesta resolució, en el termini d'un mes a comptar des de la publicació d'aquesta resolució, hauran de presentar telemàticament en el portal de la Generalitat, accedint al següent enllaç:  
https://www.gva.es/va/inicio/procedimientos'id\_proc=19229  
o en qualsevol dels llocs previstos en l'article 16.4 de la Llei 39/2015, d'1 d'octubre, del procediment administratiu comú de les administracions públiques, l'annex de la Resolució de 2 de febrer de 2022, de la Presidència de la Generalitat, per la qual es convoquen el Premi President i els Premis Generalitat a les Gaiates 2022, degudament omplit, així com la següent documentació:  
a) Documentació identificativa de l'entitat premiada: CIF i estatuts.  
  
b) Identificació de la persona que té la representació legal i acreditació d'aquesta representació (DNI, acta de nomenament, escriptures, etc.)  
c) Model de domiciliació bancària, en el cas que no s'haja presentat amb anterioritat davant la Generalitat o si amb posterioritat les dades de domiciliació bancària han experimentat qualsevol variació  
En el cas del Premi Generalitat a l'artista de la gaiata guanyadora, juntament amb la documentació referida haurà de presentar-se un document subscrit per la persona i l'entitat premiada que determine el percentatge del premi, segons el treball, per a cadascuna d'elles.  
Les persones i entitats premiades, en el document annex esmentat en el primer paràgraf d'aquest apartat, podran autoritzar la Subdirecció General d'Organització i Coordinació perquè obtinga directament, dels òrgans administratius corresponents, l'acreditació d'estar al corrent de les obligacions tributàries i amb la Seguretat Social, i, en aquest cas, les entitats premiades no hauran d'aportar les corresponents certificacions.  
  
No obstant això, les entitats i la persona premiades podran denegar aquest consentiment, assenyalant aquesta opció en el referit document. En aquest supòsit, hauran d'aportar els corresponents certificats emesos per l'Agència Estatal d'Administració Tributària, l'Agència Tributària Valenciana i la Tresoreria General de la Seguretat Social expressius d'estar al corrent en el compliment de les obligacions fiscals i amb la Seguretat Social.  
Contra aquesta resolució, que posa fi a via administrativa, les persones interessades podran interposar els recursos següents:  
a) Potestativament, un recurs de reposició davant de la Presidència de la Generalitat, en el termini d'un mes comptat des de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que estableixen els articles 112, 123 i 124 de la Llei 39/2015, d'1 octubre, del procediment administratiu comú de les administracions públiques, tenint en compte que no és possible simultaniejar el recurs contenciós administratiu i el potestatiu de reposició.  
b) Directament un recurs contenciós administratiu, davant dels jutjats contenciosos administratius en el termini de dos mesos, comptats a partir de l'endemà de la publicació d'aquesta resolució en el Diari Oficial de la Generalitat Valenciana, de conformitat amb el que disposen els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús de qualsevol altra via que estimen oportuna.  
  
València, 25 de maig de 2022.- El president de la Generalitat, p. d. (Resolució 02.02.2022; DOGV 9275, de 10.02.2022), el sotssecretari: Emili Josep Sampio Morales.